ธปท.เผยทุนสำรองประเทศเพิ่ม100ล.เหรียญ
ธปท.เผยทุนสำรองประเทศเพิ่ม 100 ล้านเหรียญสหรัฐฯคาดเป็นผลจากธปท.ไม่แทรกแซงค่าเงินบาท
20 เม.ย. 2555

ธปท.เผยทุนสำรองประเทศเพิ่ม 100 ล้านเหรียญสหรัฐฯคาดเป็นผลจากธปท.ไม่แทรกแซงค่าเงินบาท
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 13 เม.ย.ปีนี้อยู่ที่ระดับ 1.786 แสนล้านเหรียญสหรัฐฯ หรือประมาณ 5.500 ล้านล้านบาท เพิ่มขึ้น 100 ล้านเหรียญสหรัฐ หรือประมาณ 3,080 ล้านบาท หากคิดอัตราแลกเปลี่ยนในตลาดปัจจุบันที่ระดับ 30.8 บาทต่อเหรียญสหรัฐฯ จากสัปดห์ก่อนหน้าอยู่ที่ระดับ 1.785 แสนล้านเหรียญสหรัฐฯ หรือประมาณ 5.534 ล้านล้านบาท 
ขณะที่ ฐานะซื้อเงินตราต่างประเทศล่วงหน้าสุทธิ(Forward)อยู่ที่ระดับ 2.95 หมื่นล้านเหรียญสหรัฐฯ เพิ่มขึ้น 400 ล้านเหรียญสหรัฐฯจากสัปดาห์ก่อนหน้า ส่งผลให้ฐานะทุนสำรองระหว่างประเทศสุทธิปัจจุบันซึ่งรวมทุนสำรองระหว่างประเทศและฐานะซื้อเงินตราต่างประเทศล่วงหน้าสุทธิด้วย อยู่ที่ระดับ 2.081 แสนล้านเหรียญสหรัฐฯ
ทั้งนี้ ทุนสำรองระหว่างประเทศที่เพิ่มขึ้นคาดว่า มีสาเหตุมาจากธปท.ไม่เข้าดูแลค่าเงินบาทปล่อยให้เงินบาทเคลื่อนไหวไปตามกลไกลตลาดเสียเป็นส่วนใหญ่ เนื่องจากค่าเงินบาทในช่วงนี้ค่อนข้างมีเถสียรภาพเคลื่อนไหวอยู่ในระดับปกติ ตามมูลค่าความต้องการซื้อขายที่บางเบาและเงินทุนไหลเข้าออกที่ค่อยข้างสมดุล โดยในวันที่ 12 เม.ย.ที่ผ่านมาธปท.รายงานการเคลื่อนไหวของค่าเงินบาทว่าอยู่ที่ระดับ 30.77 บาทต่อเหรียญสหรัฐฯ แข็งค่าขึ้น 0.36% เมื่อเทียบกับวันก่อนหน้า
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.อยู่ที่ระดับ 1.323 ล้านล้านบาท ลดลง 4.36 หมื่นล้านบาท เมื่อเทียบกับสัปดาห์ก่อนหน้าที่ระดับ 1.367 ล้านล้านบาท เนื่องจากประชนมีการเบิกถอนเงินสดออกจากระบบค่อนข้างมากเพื่อนำเงินไปใช้จ่ายในช่วงวันหยุดเทศกาลสงกรานต์ต่อเนื่องหลายวัน